**OPĆINA STARO PETROVO SELO**

**JAVNI POZIV ZA FINANCIRANJE PROGRAMA/PROJEKATA UDRUGA U 2022. GODINI IZ PODRUČJA**

A. Sporta i rekreacije

B. Poljoprivrede i lovstva, kulture, kulturno umjetničkog amaterizma, unapređenja života na selu, promicanja i očuvanja tradicijskih vrijednosti i običaja te brige o djeci i starijim osobama

**UPUTE ZA PRIJAVITELJE**

Općina Staro Petrovo Selo na svojoj internetskoj stranici www.staropetrovoselo.hr objavila je Javni poziv za financiranje programa/projekata udruga u 2022. godini iz područja:

A. Sporta i rekreacije

B. Poljoprivrede i lovstva, kulture, kulturno umjetničkog amaterizma, unapređenja života na selu, promicanja i očuvanja tradicijskih vrijednosti i običaja te brige o djeci i starijim osobama.

**1.CILJEVI I VRIJEDNOST JAVNOG POZIVA**

**1.1. Opći i posebni ciljevi Javnog poziva**

Opći cilj Javnog poziva je financijskom potporom programima/projektima udruga unaprijediti kvalitetu života građana na području Općine Staro Petrovo Selo.

Posebni ciljevi Javnog poziva su:

* povećanje broja korisnika uključenih u programe sportske rekreacije i amaterskog bavljenja sportom;
* povećanje broja korisnika uključenih u programe unapređenja poljoprivrede i lovstva, kulture, kulturno umjetničkog amaterizma, unapređenja života na selu, promicanja i očuvanja tradicijskih vrijednosti i običaja te brige o djeci i starijim osobama.

**1.2. Ukupna vrijednost Javnog poziva, programska područja i planirani iznosi**

Sredstva za provedbu Javnog poziva osigurana su u Proračunu Općine Staro Petrovo Selo za 2022. godinu i projekcijama Proračuna za 2023. i 2024. godinu („Službeni glasnik Općine Staro Petrovo Selo“ br.07/21), u ukupnome iznosu od 572.000,00 kuna, po područjima i iznosima kako slijedi:

* područje A. Sport i rekreacija, planirana vrijednost iznosi 385.000,00 kuna;
* područje B. Poljoprivreda i lovstvo, kultura, kulturno umjetnički amaterizam, unapređenja života na selu, promicanje i očuvanje tradicijskih vrijednosti i običaja te brige o djeci i starijim osobama, planirana vrijednost iznosi 187.000,00 kuna;

Općina će financirati do 100% odobrenih, opravdanih troškova prijavljenoga programa/projekta.

Najmanji iznos financiranja po programu koji prijavitelj može ugovoriti je 1.000,00 kuna, a najveći 50.000,00 kn (područje A) i 1.000,00 kuna, a najveći 30.000,00 kn (područje B).

Financijskim potporama pomoći će se provedba do 9 programa (područje A.) i do 12 programa (područje B.)

**2. UVJETI NATJEČAJA**

**2.1. Prihvatljivi prijavitelji su:**

- svi koji ispunjavaju propisane uvjete Javnog poziva;

- svi koji imaju programe/projekte koji zadovoljavaju uvjete iz programskog područja na koji se prijavljuju.

Prijavitelji u svakom od područja moraju biti Udruge osnovane sukladno Zakonu o udrugama.

Prijavitelj prijavljuje program koji može trajati najdulje do 31. prosinca 2022. godine.

Svaki prijavitelj mora dostaviti izrađen izvedbeni plan i program aktivnosti.

**2.2. Programska područja prijave**

Programi se mogu prijaviti u dva osnovna područja:

A. Sporta i rekreacije

B. Poljoprivrede i lovstva, kulture, kulturno umjetničkog amaterizma, unapređenja života na selu, promicanja i očuvanja tradicijskih vrijednosti i običaja te brige o djeci i starijim osobama.

Prilikom ocjenjivanja prijavljenih programa/projekata Povjerenstvo će vrednovati svaki program/projekt posebno sukladno kriterijima propisanim u odjeljku 4.2.

**Prijavitelj mora udovoljavati sljedećim općim uvjetima:**

- udruga mora biti upisana u Registar udruga i mora imati registrirano sjedište u Općini staro Petrovo Selo;

-   udruga mora biti upisana u Registar neprofitnih organizacija;

- korisnici programa/projekta moraju biti građani Općine Staro Petrovo Selo;

-   udruga mora uredno ispunjavati obveze iz svih prethodno sklopljenih ugovora o financiranju iz proračuna Općine Staro Petrovo Selo;

-   protiv udruge odnosno osobe ovlaštene za zastupanje udruge ne vodi se kazneni postupak i nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljem tekstu: Uredba).

Jedan prijavitelj može prijaviti najviše dva programa.

Prijavitelj koji prijavljuje program odgovoran je za njegovu provedbu i izvještavanje. Svaki prijavitelj mora dostaviti izrađen izvedbeni plan i program aktivnosti.

**2.3. Prihvatljivi i neprihvatljivi troškovi koji će se financirati**

Sredstvima Javnog poziva smiju se financirati samo stvarni i prihvatljivi troškovi nastali provođenjem programa. Prilikom procjene programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivi troškovi su troškovi koje ima korisnik financiranja, a koji ispunjavaju sve sljedeće kriterije:

- nastali su za vrijeme razdoblja provedbe programa/projekta u skladu s ugovorom;

- moraju biti navedeni u ukupnom predviđenom proračunu projekta/programa;

- nužni su za provođenje programa ili projekta koji je predmetom dodjele financijskih sredstava;

-     mogu biti identificirani i provjereni i računovodstveno su evidentirani kod korisnika financiranja prema važećim propisima o računovodstvu neprofitnih organizacija;

-     trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

 Kategorije prihvatljivih troškova:

- naknade (honorari), putni troškovi i troškovi dnevnica za osobe koje sudjeluju u projektu/programu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;

-     troškovi kupnje ili iznajmljivanja opreme i kupnje materijala, namijenjenih isključivo za program/projekt, te troškovi usluga pod uvjetom da su u skladu s tržišnim cijenama;

- troškovi potrošne robe

-     ostali troškovi provedbe programa (neposredno vezani i nužni za provedbu projektnih aktivnosti).

Troškovi putovanja priznaju se ako je putovanje potrebno za provedbu aktivnosti, a koristi se ekonomski najisplativija opcija.

U proračun programa koji se prijavljuje ne smiju biti uvrštene stavke koje se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.), koji glase na ime fizičke osobe.

Neprihvatljivim troškovima projekta ili programa smatraju se:

-    dugovi i stavke za pokrivanje gubitaka ili dugova;

-    dospjele kamate;

-    stavke koje se već financiraju iz javnih izvora;

-    troškovi reprezentacije, hrane i alkoholnih pića.

- nagrade članovima udruge.

**2.4. Prihvatljive aktivnosti koje će se financirati Javnim pozivom**

Prihvatljive aktivnosti su:

* poticanje bavljenja amaterskim sportom i sportskom rekreacijom;
* poticanje bavljenja kulturno umjetničkim amaterizmom i očuvanje tradicijskih vrijednosti
* organizacija radionica i drugih aktivnosti namijenjenih unapređenju poljoprivrede i lovstva, kulture, kulturno umjetničkog amaterizma, unapređenja života na selu, promicanja i očuvanja tradicijskih vrijednosti i običaja te djeci i starijim osobama

Smatraju se neprihvatljivim i neće se razmatrati programi prijavitelja:

* koji su usmjereni na političke ili religijske ciljeve/ili aktivnosti;
* koji su usmjereni isključivo zadovoljavanju temeljnih potreba poslovanja prijavitelja;
* čija je jedina svrha korist članovima/članicama prijavitelja.

**3. NAČIN PRIJAVE**

**3.1. Obvezna dokumentacija za prijavu programa**

Za prijavu na Javni poziv prijavitelji moraju popuniti propisane obrasce. Prijavitelji su dužni popuniti sva polja u obrascima.

**Obvezna dokumentacija za prijavu programa je:**

1. popunjen, potpisan i ovjeren obrazac prijave programa za koji se prijavljuju;

2. popunjen, potpisan i ovjeren obrazac proračuna;

3. izvadak iz Registra udruga;

4. izvadak iz Registar neprofitnih organizacija;

5. uvjerenje o nekažnjavanju odgovorne osobe udruge ne starije od šest mjeseci od dana objave javnog poziva;

6. financijski izvještaj udruge - Izvještaj o prihodima i rashodima, Bilanca i Bilješke uz financijske izvještaje (obveznici dvojnog knjigovodstva) odnosno Godišnji financijski izvještaj o primicima i izdacima (obveznici jednostavnog knjigovodstva) za prethodnu godinu

7. potvrda Porezne uprave o podmirenju obveza javnih davanja (nepostojanju javnog duga) ne starija od 3 mjeseca do dana raspisivanja natječaja

8. izvještaj o potrošnji proračunskih sredstava za ugovore iz prethodne proračunske godine;

9. preslika ovjerenog statuta udruge

10. izjava o nepostojanju dvostrukog financiranja.

Dokumentaciju iz točke 3. i 4. pribavlja Jedinstveni upravni odjel iz elektroničkih baza podataka.

**3.2. Obrazac za prijavu programa/projekta**

Obrazac za prijavu programa/projekta dio je obvezne dokumentacije

Potrebno je ispuniti sve tražene podatke i potpisati ga. Obrasci u kojima nedostaju podaci vezani uz sadržaj programa neće biti uzeti u razmatranje, a prijava će se smatrati nevažećom.

**3.3. Obrazac za proračun programa/projekta**

Obrazac za proračun programa/projekta dio je obvezne dokumentacije. Potrebno je ispuniti sve tražene podatke i potpisati ga. Obrazac sadrži sve podatke o svim izravnim i neizravnim troškovima programa, kao i o osiguranim sredstvima i sredstvima koja se traže za financiranje od Općine Staro Petrovo Selo. Prijava u kojoj nedostaje obrazac proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

**3.4. Datum objave Javnog poziva i rok za podnošenje prijave**

Poziv je otvoren danom objave na internetskoj stranici Općine Staro Petrovo Selo www.staropetrovoselo.hri oglasnoj ploči Općine.

**Rok za prijavu na Javni poziv je 28.02.2022. godine.** Sve prijave poslane nakon 28.02.2022. godine neće biti uzete u razmatranje.

Obrasci za prijavu zajedno s uputama za prijavljivanje nalaze se na internetskoj stranici Općine Staro Petrovo Selo [www.staropetrovoselo.hr](http://www.staropetrovoselo.hr) i oglasnoj ploči Općine.

**3.5. Adresa i načini dostave prijave programa**

Obvezne obrasce i propisanu dokumentaciju potrebno je dostaviti u zatvorenoj omotnici preporučenom poštom ili osobno na adresu:

**Općina Staro Petrovo Selo, Trg kralja Tomislava 2, 35400 Staro Petrovo Selo s naznakom:** "Ne otvaraj - za Javni poziv za udruge"

Na vanjskome dijelu omotnice potrebno je istaknuti puni naziv i adresu prijavitelja.

Prijave koje nisu dostavljene na propisani način i ne sadrže svu dokumentaciju koja je propisana Natječajem, neće biti uzete u daljnje razmatranje.

Prijava programa koji ne udovoljavaju uvjetima Javnog poziva(zakašnjela prijava, prijava koje ne sadrži svu pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Javnog poziva) neće se razmatrati.

**3.6. Rokovi i način postavljanja pitanja**

Sva pitanja vezana uz Javni poziv mogu se postaviti isključivo elektroničkim putem, slanjem upita na sljedeću adresu: ­­­­­­­­­­­­­opcinasps@email.t-com.hr do 21.02.2022. godine.

**4. PROCJENA PRIJAVA I DONOŠENJE ODLUKE O DODJELI FINANCIJSKIH SREDSTAVA**

Procjenu prijavljenih programa provodi Povjerenstvo za provedbu javnog poziva i ocjenjivanja programa/projekta koje provode udruge.

**4.1. Postupak administrativne provjere**

Povjerenstvo za provedbu javnog poziva i ocjenjivanja programa/projekta koje provode udruge, obavlja uvid u dostavljenu dokumentaciju i provjerava ispunjavanje propisanih uvjeta Javnog poziva.

Članice/članovi Povjerenstva za provedbu javnog poziva i ocjenjivanja programa/projekta koje provode udruge ne smiju biti u sukobu interesa, o čemu moraju potpisati posebnu izjavu.

Prijave programa koje ne udovoljavaju uvjetima Javnog poziva (zakašnjele prijave, prijave koje ne sadrže svu pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Javnog poziva) neće se razmatrati, o čemu će prijavitelji biti obaviješteni pisanom obavijesti u roku od osam (8) radnih dana s naznakom razloga zbog kojih prijava ne zadovoljava propisane uvjete Javnog poziva. Prijavitelji koji nisu zadovoljili propisane uvjete Javnog poziva mogu uložiti prigovor u roku od osam (8) dana od primitka obavijesti. O prigovoru odlučuje općinski načelnik u roku od 8 dana od dana zaprimanja prigovora. Prigovor ne odgađa izvršenje odluka i provedbu Javnog poziva.

**OBRAZAC**

**za utvrđivanje ispunjavanja propisanih uvjeta**

**prijave na Javni poziv za financiranje programa/projekata udruga u 2022. godini**

|  |  |  |  |
| --- | --- | --- | --- |
| **A** | **Redni broj prijave** |  | |
| **B** | **Područje** |  | |
| **C** | **Datum dostave prijave** |  | |
| **D** | **Naziv prijavitelja** |  | |
| **E** | **Naziv programa** |  | |
| **Prijavitelj je dostavio** | | | |
| **1.** | Popunjen, potpisan i ovjeren obrazac prijave | | |  |  |  |  | | --- | --- | --- | --- | |  | **DA** |  | **NE** | |
| **2.** | Popunjen, potpisan i ovjeren obrazac proračuna | | |  |  |  |  | | --- | --- | --- | --- | |  | **DA** |  | **NE** | |
| **3.** | Opis programa/projekta za koje se traže sredstva | | |  |  |  |  | | --- | --- | --- | --- | |  | **DA** |  | **NE** | |
| **4.** | Izvadak iz Registra udruga | | |  |  |  |  | | --- | --- | --- | --- | |  | **DA** |  | **NE** | |
| **5.** | Izvadak iz Registar neprofitnih organizacija | | |  |  |  |  | | --- | --- | --- | --- | |  | **DA** |  | **NE** | |
| **6.** | Uvjerenje o nekažnjavanju odgovorne osobe udruge ne starije od šest mjeseci od dana objave javnog poziva | | |  |  |  |  | | --- | --- | --- | --- | |  | **DA** |  | **NE** | |
| **7.** | Financijski izvještaj udruge - Izvještaj o prihodima i rashodima, Bilanca i Bilješke uz financijske izvještaje (obveznici dvojnog knjigovodstva) odnosno Godišnji financijski izvještaj o primicima i izdacima (obveznici jednostavnog knjigovodstva) za prethodnu godinu | | |  |  |  |  | | --- | --- | --- | --- | |  | **DA** |  | **NE** | |
| **8.** | Izvještaj o potrošnji proračunskih sredstava za ugovore iz prethodne proračunske godine | | |  |  |  |  | | --- | --- | --- | --- | |  | **DA** |  | **NE** | |
| **9.** | preslika ovjerenog statuta udruge | | |  |  |  |  | | --- | --- | --- | --- | |  | **DA** |  | **NE** | |
| **10.** | potvrda Porezne uprave o podmirenju obveza javnih davanja (nepostojanju javnog duga) ne starija od 3 mjeseca do dana raspisivanja natječaja | | |  |  |  |  | | --- | --- | --- | --- | |  | **DA** |  | **NE** | |
| **11.** | izjava o nepostojanju dvostrukog financiranja | | |  |  |  |  |  | | --- | --- | --- | --- | --- | | |  |  |  |  | | --- | --- | --- | --- | |  | **DA** |  | **NE** | | |

**4.2. Postupak ocjene kvalitete programa i rokovi za podnošenje prigovora na postupak ocjene**

Povjerenstvo za provedbu javnog poziva i ocjenjivanja programa/projekta koje provode udruge daje ocjenu kvalitete programa i prijedlog za financijsku potporu.

Razmatraju se samo oni programi/projekti koji su udovoljili propisanim uvjetima Javnog poziva.

Povjerenstvo ocjenjuje svaki program/projekt i daje prijedlog za odobravanje financijskih sredstava za programe.

**OBRAZAC ZA PROCJENU KVALITETE/VRIJEDNOSTI PROJEKTA**

Svakom kriteriju dodjeljuje se bod od 0 do 5, sukladno sljedećim kategorijama ocjenjivanja: 0 = nezadovoljavajuće, 1 = loše, 2 = dovoljno, 3 = dobro, 4 = vrlo dobro, 5= odlično

|  |  |  |
| --- | --- | --- |
|  | Kriterij | Bodovi |
| **1.** | Koliko program doprinosi afirmaciji Općine Staro Petrovo Selo? |  |
| **2.** | Koliko je Program društveno koristan? |  |
| **3.** | Da li su jasno definirani korisnici Programa? |  |
| **4.** | Broj korisnika obuhvaćenih programom? |  |
| **5.** | Programom su obuhvaćena djeca ili starije osobe |  |
| **6.** | Prijavljeni program predviđa nove inicijative |  |
| **7.** | Ima li prijavitelj dovoljno iskustva i stručnog kapaciteta za provođenje planiranih aktivnosti programa? |  |
| 8. | Dosadašnji rezultati u provedbi programa/projekata? |  |
| UKUPNO | |  |

Povjerenstvo za provedbu javnog poziva i ocjenjivanja programa/projekta koje provode udruge nakon provedenog postupka ocjenjivanja prijava i razmatranja predloženih iznosa financiranja programa/projekata utvrđuje prijedlog odluke o financiranju programa/projekata.

Svi prijavitelji će biti obaviješteni o donesenoj odluci o financiranju programa u sklopu Javnog poziva, a rezultati će biti objavljeni i na internetskoj stranici Općine Staro Petrovo Selo www.staropetrovoselo.hri oglasnoj ploči Općine.

Prijavitelji čiji program/projekti nisu prihvaćeni za financiranje mogu uložiti prigovor općinskom načelniku u roku od osam (8) dana od dana primitka pisane obavijesti o razlozima neprihvaćanja programa.

Općinski načelnik o prigovoru odlučuje u roku od 8 dana od zaprimanja prigovora. Prigovor ne odgađa izvršenje odluke i daljnju provedbu postupka.

**4.3. Postupak ugovaranja i praćenje provedbe programa**

Ugovore o financiranju programa prijavitelji su obvezni potpisati najkasnije 30 dana nakon objave rezultata javnog poziva na internetskoj stranici Općine.

Prijavitelj s kojim Općina sklopi ugovor o sufinanciranju obvezuje se da neće sudjelovati u izbornoj ili drugoj promidžbi političke stranke, koalicije ili kandidata te neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata tijekom trajanja ugovora.

Općina će zatražiti povrat uplaćenih sredstava u slučaju ako prijavitelj nenamjenski potroši odobrena financijska sredstva ili ako na drugi način krši obveze proizašle iz ugovora.

**5. POPIS DOKUMENTACIJE**

- Tekst Javnog poziva;

- Upute za prijavitelje;

- Obrazac za prijavu programa i opis programa;

- Obrazac za proračun programa;

- Popis priloga koje je potrebno priložiti uz prijavu;

- Nacrt ugovora o financiranju;

- Obrazac za opisno izvješće o provedbi programa

- Obrazac za izvješće o izvršenju programa

- Obrazac izjave o nepostojanju dvostrukog financiranja.